রণবীরকে মোটেই ডেট করছেন না তিনি। সম্পূর্ণটাই গুজব, দাবি শ্রুতির। ক্যাটরিনা কাইফের সঙ্গে বিচ্ছেদ হওয়ার পর থেকে রণবীরের সঙ্গে নাম জড়িয়েছে অনেকেরই। 
কিছুদিন আগে সেই তালিকায় যুক্ত হয়েছে শ্রুতির নামও। সম্প্রতি তাঁরা একসঙ্গে একটি বিজ্ঞাপনের শ্যুটিং করেছেন। তারপর থেকেই তাঁদের সম্পর্ক নিয়ে কথা শুরু হয়। বেশ কয়েকবার নাকি ডিনার ডেট’এও গিয়েছেন দু’জনে। শ্রুতির সঙ্গে রণবীর তখন খুবই নরম-সরম ব্যবহার করেছেন বলেও খবর। কিন্তু রণবীরের সঙ্গে তাঁর সম্পর্কের ব্যাপারে প্রশ্ন করা হলে শ্রুতি রীতিমতো রেগে গিয়ে উত্তর দেন,‘‘এইসব কথা রীতিমতো হাস্যকর। সব সময় কাজ নিয়ে ব্যস্ত থাকি। বাজে গুজব নিয়ে ভাববার সময় নেই আমার।’’